b'\n_START_ARTICLE_\nAnders Giske\n_START_SECTION_\nTidlig karriere\n_START_PARAGRAPH_\nGiske drev som ten\xc3\xa5ring med mange idretter; terrengl\xc3\xb8p, langrenn, bordtennis og fotball, hopp og bryting, men han bestemte seg etterhvert for \xc3\xa5 satse p\xc3\xa5 fotball. Han startet sin fotballkarriere for Goma, der han spilte til han gikk til Kristiansund FK.\n_START_SECTION_\nI Brann\n_START_PARAGRAPH_\nI 1979 gikk Giske til Brann, der han fikk 16 kamper og var med p\xc3\xa5 \xc3\xa5 rykke ned samme \xc3\xa5r.\n_START_SECTION_\nN\xc3\xbcrnberg\n_START_PARAGRAPH_\nSommeren 1983 gikk Gikse til FC N\xc3\xbcrnberg, der den n\xc3\xa5v\xc3\xa6rende fotballagenten Rune Hauge var co-manager. Han markerte seg straks i Bundesliga, men likevel rykket FC N\xc3\xbcrnberg ned allerede i hans f\xc3\xb8rste sesong der. Giske \xc3\xb8nsket ikke \xc3\xa5 spille i 2. Bundesliga og fikk da kontraktstilbud fra Schalke 04 og Bayer Leverkusen. Han gikk etterhvert til Bayer Leverkusen, men i l\xc3\xb8pet av det dr\xc3\xb8ye \xc3\xa5ret han spilte for klubben, slet han med skader og manglende tillit fra treneren. H\xc3\xb8sten 1985 returnerte han derfor til FC N\xc3\xbcrnberg. Sesongen 1985/86 berget klubben s\xc3\xa5vidt plassen, men personlig spilte Giske s\xc3\xa5 bra at han var p\xc3\xa5 \xc2\xabrundens lag\xc2\xbb 5 ganger i fotballmagasinet Kicker. De tre neste sesongene var han kaptein og klubbens best betalte spiller._NEWLINE_I 1986 ble han valgt til \xc2\xab\xc3\xa5rets spiller\xc2\xbb av norske sportsjournalister. Kicker valgte ham ogs\xc3\xa5 p\xc3\xa5 \xc2\xab\xc3\xa5rets lag\xc2\xbb i 1986/87, etter at han ble banens beste i 8 kamper, nest mest i Bundesliga den sesongen. I 1987 ble Giske utnevnt til landslagskaptein av Tord Grip, og fikk beholde rollen da Ingvar Stadheim overtok landslaget.\n_START_SECTION_\nFC K\xc3\xb6ln\n_START_PARAGRAPH_\nV\xc3\xa5ren 1989 valgte Giske \xc3\xa5 forlate N\xc3\xbcrnberg til fordel for FC K\xc3\xb6ln, der han skulle overta etter J\xc3\xbcrgen Kohler som var solgt til Bayern M\xc3\xbcnchen. Med K\xc3\xb6ln tok han en 2.-plass i ligaen, kom til semifinalen i UEFA-cupen og finale i den tyske cupen. Kontrakten med K\xc3\xb6ln l\xc3\xb8p ut v\xc3\xa5ren 1992, etter en god sesong av Giske. Giske ble tilbudt en ny kontrakt, men Giske hadde da allerede bestemt seg for \xc3\xa5 reise hjem til Norge og Brann p\xc3\xa5 grunn av en liten ryggskade.\n_START_SECTION_\nEtter spillerkarrieren\n_START_PARAGRAPH_\nBrann fikk liten nytte p\xc3\xa5 banen av Giske p\xc3\xa5 grunn av ryggskaden. Han overtok et lederverv i Brann like etter og fortsatte \xc3\xa5 arbeide med spillerutvikling i klubben frem til 1998. I 1999 overtok han som assistenttrener og var i perioder trener ved Bergen Fotball Akademi. Etter noen \xc3\xa5r gikk han over til Sogndal IL som spillerutvikling. Anders Giske har siden h\xc3\xb8sten 2005 v\xc3\xa6rt ansatt som sportslig leder for Sogndal IL. Han har tatt fotballforbundets Trener III og Leder III-utdannelse. Han er ogs\xc3\xa5 medeier og gr\xc3\xbcnder i firmaet 2feet, som antas \xc3\xa5 ha oppfunnet den nye ballgolfsporten og ferdighetsspillet Putball._NEWLINE_Han har tre barn og datteren Madeleine Giske har spilt kamper for juniorlandslaget (U-19) og han har spilt i ungdomsavdelingen hos Brann.\n_START_SECTION_\nLandslagspill\n_START_PARAGRAPH_\nAnders Giske 38 landskamper og bidro han sterkt til den ber\xc3\xb8mte 2-1 seieren over England i 1981. Han spilte stort sett midtstopper eller venstreback og fikk dermed ikke vist sine offensive kvaliteter. Giske la opp p\xc3\xa5 ladslaget etter 1-2 mot Jugoslavia p\xc3\xa5 Ullevaal Stadion 14. juni 1989.'